钦定古今图书集成/方舆汇编/职方典/第1157卷 > 《游鹿门不果》前人
## 钦定古今图书集成/方舆汇编/职方典/第1157卷 > 《游鹿门不果》前人

方舟下秋瀬，巳远汉南城。念昔在郡日，苦为尘网婴。
低心就薄禄，实负山水情。鹿门最秀发，十里行松柽。
宿幌白云影，入窗流水声。庞公昔抱道，遁世此躬耕。
风雨塞天地，司晨独先鸣。故岩但闻说，巳觉醒朝酲。
及兹道途出，谓谐猿鹤迎。顾值深泞阻，独怜幽思并。
不踏苏岭石，虚作《襄阳行》。

解珮盖已幽，沉碑终自伐。最宜北城望，正值氛霭歇。
缥缈出烟云，清明动毛发。留连至归时，长见西林月。